OSNOVNA ŠKOLA VEĆESLAVA HOLJEVCA

Siget 23

10 020 Zagreb

KLASA: 112-03/21-01/02

URBROJ: 251-177-01-21-4

Zagreb, 1.2.2021.

Na temelju članka 107. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), članka 13. Pravilnika o radu Osnovne škole Većeslava Holjevca te članka 4. Pravilnika o načinu i postupku zapošljavanja, ravnatelj Osnovne škole Većeslava Holjevca, raspisuje:

NATJEČAJ ZA POPUNU RADNOG MJESTA:

UČITELJ/ICA RAZREDNE NASTAVE – 1 izvršitelj/ica na određeno (m/ž), puno radno vrijeme – 40 sati tjedno.

Uvjeti za zasnivanje radnog odnosa:

- opći uvjeti sukladno općim propisima o radu te posebni uvjeti propisani člankom 105. stavkom 5. Zakonom o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20) i člankom 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN broj 6/19, NN 75/2020).

Mjesto rada: Osnovna škola Većeslava Holjevca, Siget 23, 10020 Zagreb.

Uz vlastoručno potpisanu pisanu prijavu na natječaj potrebno je priložiti:

- životopis

- dokaz o stečenoj stručnoj spremi

- domovnicu, odnosno dokaz o državljanstvu

- uvjerenje nadležnog suda da se protiv kandidata u RH ne vodi kazneni postupak u smislu članka 106. Zakona o odgoju i obrazovanju i srednjoj školi (ne starije od 30 dana od dana raspisivanja natječaja)

- elektronički zapis (potvrda) o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana od dana raspisivanja natječaja).

U pisanoj prijavi na natječaj kandidat treba navesti osobne podatke (osobno ime, adresu stanovanja, broj telefona odnosno mobitela, e-mail adresa) i naziv radnog mjesta na koje se prijavljuje.

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika.

Kandidat koji je stekao inozemnu obrazovnu kvalifikaciju u inozemstvu dužan je uz prijavu na natječaj priložiti rješenje određenog visokog učilišta o priznavanju potpune istovjetnosti u skladu sa Zakonom o priznavanju istovjetnosti stranih školskih svjedodžbi i diploma (NN 57/96 i 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06 i 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Rok za podnošenje prijava je 8 dana od dana objave natječaja, zaključno s 9.2.2021.

Na natječaj se mogu javiti osobe oba spola.

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo te priložiti odgovarajuće dokumente (rješenja, potvrde i sl.) kojima dokazuje to pravo, a prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN, broj 121/17) dužan je uz prijavu na natječaj priložiti pored dokaza o ispunjavanju traženih uvjeta i sve potrebne dokaze navedene na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf> .

Kandidatom prijavljenim na natječaj smatra se osoba koja podnese pravodobnu i potpunu prijavu te ispunjava formalne uvjete iz natječaja.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno vrednovanju prema odredbama Pravilnika o načinu i postupku zapošljavanja dostupim na poveznici:

<http://www.os-vholjevca-zg.skole.hr/upload/os-vholjevca-zg/images/static3/670/attachment/Pravilnik_o_nacinu_i_postupku_zaposljavanja_u_OS_Veceslava_Holjevca.pdf>.

Obavijest o području provjere, pravnim i drugim izvorima za pripremu kandidata za vrednovanje, vrijeme i mjesto održavanja vrednovanja te lista kandidata objavit će se najkasnije tri dana prije dana određenog za provođenje postupka vrednovanja na mrežnoj stranici Osnovne škole Većeslava Holjevca, <http://www.os-vholjevca-zg.skole.hr/> u rubrici „Natječaji“ na poveznici <http://www.os-vholjevca-zg.skole.hr/natje_aji> .

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. Škola ne obavještava osobu o razlozima zašto se ne smatra kandidatom natječaja.

O rezultatima natječaja kandidat prijavljen na natječaj bit će obaviješten putem mrežne stranice OŠ Većeslava Holjevca, u rubrici „Natječaji“ na poveznici <http://www.os-vholjevca-zg.skole.hr/natje_aji> u roku od petnaest dana od dana sklapanja ugovora o radu s odabranim kandidatom.

Natječaj se objavljuje na mrežnoj stranici i oglasnoj ploči Škole i Hrvatskoga zavoda za zapošljavanje.

Prijave na natječaj s traženom dokumentacijom podnose se na adresu: Osnovna škola Većeslava Holjevca, Siget 23, 10020 Zagreb, s naznakom „Za natječaj – učitelj/ica razredne nastave“.

Prijavom na natječaj dajete privolu za obradu Vaših osobnih podataka za potrebe natječajnog

postupka, odnosno u svrhu zapošljavanja, a u skladu s odredbama Opće uredbe o zaštiti podataka (EU) 2016/679.

RAVNATELJ

Slaven Staklenac